Įveiksime virš 20 000 km, aplankysime 13 šalių.
Nuo Ušuajos per Argentiną ir Čilę, per Atakamos dykumą,
La Pasą, Titikakos ežerą,
Andus į Kolumbiją, per Panamą,
Centrinę Ameriką ir Meksiką, po 100 dienų atvyksime į Los Andželą.
RASAS MALKINAS REŽISIERIUS, PRODIUSERIS
Vyrukai turės vaizdo kameras,
taip pat jų šalmuose bus įrengtos kameros su mikrofonais,
kad galėtų filmuoti kelyje.
Ir tai vadinasi kelias? Dieve mano!
DEIVIDAS ALEKSEINJANAS REŽISIERIUS, PRODIUSERIS
Su jais važiuos trečias motociklas,
kurį vairuos Klaudijus, mūsų operatorius.
Be to, mudu su Rasu keliausime dviem elektriniais pikapais
su operatoriumi Džimiu,
Entoniu ir Teiloru, kurie padės su logistika.
Mes filmuosim vyrus iš visureigių,
susitikdami su jais pasieniuose,
bet iš principo motociklai keliaus vieni.
PASTO ORO UOSTAS KOLUMBIJA
Laukiame čia jau daugiau nei tris valandas
ir ką tik sužinojome, kad oro uostas Buenaventūroje, į kurį skrendame,
uždarytas dėl rūko.
Tai griauna visus mūsų planus,
nes laivas, į kurį turėjome įlipti, išplauks po dviejų valandų.
Tad situacija nekokia.
Bet ar galėsime nusileisti Buenaventūroje, kai ten - rūkas?
Drąsiai.
- Taip, jis atidarytas. - Gerai.
MARLONAS PILOTAS
Tai Buenaventūra atidaryta?
Taip, viskas gerai.
Pagaliau sulaukėme gerų naujienų, kurių tiek ilgai laukėme,
tačiau laiko mums liko labai nedaug,
žinant, jog nuvykę užtruksime, kol viską iškrausime ir pakrausime.
- Pasiruošę, vyručiai? - Taip, pone.
Skrendam.
KOLUMBIJA
Nuo kelionės pradžios motociklais nuriedėjome ilgą kelią,
tačiau dabar šiek tiek atsimušėme į sieną.
Darjeno sąsmauka tarp Pietų ir Centrinės Amerikos, kurioje nėra kelių,
sutrukdė mūsų kelionę, nes kitos išeities nebuvo -
turėjome skristi lėktuvu ir plaukti laivu, kad pasiektume kitą šalį - Panamą.
PANAMA - DARJENO SĄSMAUKA VENESUELA - KOLUMBIJA
BAIJA SOLANAS - BUENAVENTŪRA - PASTAS
Mudu su Čarliu skrendame vienu lėktuvu kartu su trimis motociklais,
o Rasas, Deividas ir komandos nariai - kitu lėktuvu su visa įranga.
Mėginame pamatyti kitą lėktuvą.
Manau, jis turi būti kažkur čia.
Kai kas realybėje - sunkiau, nei galvojau.
Palaukit.
- Štai jis. - Kur?
Kairėje.
Štai jis.
Ei!
Nedaug trūko.
Nuostabu skristi virš Kolumbijos džiunglių šiais dviem lėktuvais.
Primena „Dingusios Sandoros skrynios ieškotojus“.
Neblogai.
Motociklai sveiki. Jie neužvirto.
Pirmoji iš trijų kelionės į Panamą dalių baigta.
BUENAVENTŪROS ORO UOSTAS KOLUMBIJA
45 MINUTĖS IKI LAIVO IŠVYKIMO
- Ką gi. - Taip.
Gracias.
- Taip. Kitas sustojimas - keltas, tiesa? - Gerai.
8 286 KM IKI LOS ANDŽELO
Važiuojame į atokiausią Kolumbijos dalį.
MAKSIMAS VIETOS PRODIUSERIS
Į Buenaventūrą galima nuvažiuoti keliu,
tačiau ten, kur vykstame mes, tikrąja to žodžio prasme nėra kelių.
Todėl vienintelis būdas ten atsidurti - plaukti laivu.
Laivas nuplukdys mus palei Ramiojo vandenyno pakrantę,
pakeliui užsukdamas į ne vieną nuošalų miestelį,
ir po dviejų dienų mes pasieksime Baiją Solaną šiaurės Kolumbijoje.
BAIJA SOLANAS BUENAVENTŪRA
Jie yra... Tos bendruomenės - ypač izoliuotos,
didelę jų dalį sudaro pabėgę vergai,
kurie susibūrė pakrantėse
ir tiesiog gyveno žvejodami ir ūkininkaudami.
BUENAVENTŪRA KOLUMBIJA
Kodėl Buenaventūra tebėra sąraše šalių, į kurias vykti nepatariama?
Šis regionas įrašytas todėl, kad tai - uostas
ir labai nuošalus.
Jis buvo tapęs sukarintos veiklos židiniu,
narkotikų tašku,
ir, žinoma, garsėjo konfliktais su FARC bei kitomis
partizaninėmis grupuotėmis, kurios egzistavo.
- Matau laivus. - Važiuosime ten?
Ne.
Laivas - ten.
- Štai mūsų laivas. - Turbūt juokauji.
- Rimtai? - Štai. Taip.
Sveikas, drauge. Kalbi angliškai?
Kastilijanai, brolau.
Bus tikrai labai įdomu. Bus įdomi kelionė.
Šitas?
Jis nutriušęs.
Kaip mes nuleisim žemyn?
Šiame laive gyvena gal 15 žmonių.
Šitiek žmonių.
Nemanau, kad čia - mūsų laivas.
Net neatrodo, kad jis galėtų plaukti.
Tikrai ne tokį matėme nuotraukose.
Tikrai ne.
Tai - ne tas laivas, kurio ieškote.
Eikit.
Tai - ne mūsų laivas, tiesa?
- Ką? - Nuotraukose buvo ne jis.
Tas, kurį matome nuotraukose, stovi štai ten.
Štai anas. Tas žalias, tikrai.
Jie jau ruošia mums maistą.
Taip.
- Šitas, tiesa? - Mūsų laivas.
Čia - mūsų laivas?
Aišku.
Mūsų nudremžtas laivas.
Iš tiesų. Nudremžtas laivas.
Plauksime juo dvi dienas.
Įtariu, jame pilna blakučių, tarakonų, erkių, žiurkių...
Taip. Palaukit, mes jau ateinam. Viskas...
Taip. Jie jau deda motociklus.
Panašu, dėl visko sutarta.
Norėjome paprašyti geresnio laivo.
Taigi, kitaip nebus.
Dieve mano!
O, ne. Jis vienas kelia mano motociklą. Jis labai, labai sunkus.
Manau, paprastai jie pakrauna motorolerius.
Nežinojau, kad įpratę krauti ir „Harley-Davidson“ motociklus.
15 MINUČIŲ IKI LAIVO IŠVYKIMO
Jie skuba, nes vanduo jau kyla.
Ir jei nesulipsime, laivas neišplauks.
Štai.
Lipkime, gerai?
Kilo kažkokių bėdų variklių skyriuje.
Ateik pažiūrėti.
Nepatikėsi.
Žinoma, būtinai kilo bėdų su baterija.
Baterijos.
Jie negali užvesti pagrindinio variklio.
Pažiūrėk, matai, ten - akumuliatorius.
Su juo ir užvedė pagrindinį variklį.
Ir jis užsivedė... Jis užsivedė nuo...
Iškart užsivedė.
Taigi, geras ženklas.
Man patiko, kad jie pasiskolino akumuliatorių iš ano laivo...
- Kad užvestų. - ...kad užvestų šitą laivą.
Siudad Mutis. Nuki, Čoko. Baigiau.
Tas triukšmas.
Man labai patinka tas garsų mišinys. Geras, ne?
Tai... Gražiai atrodo.
Tu sakei. Lipkit į laivą. Nagi.
Tokį kadrą jūroje bus sunku nufilmuoti.
Tiesa.
Žiūrėk... Paukščiai skraido virš bangų.
Tolumoje plaukia žvejys. Nieko sau.
- Kapitone, laivas paruoštas, pone. Gerai. - Gerai.
Nuimkite pagrindinę s-plokštę ir uždėkite dokus.
Gerai, patikrinsiu liepsnas, pone.
Kažkoks Džeimso Meisono ir pirato mišinys.
Žiūrėk. Mes plaukiam, plaukiam!
VAIZDO DIENORAŠTIS
Čia - mano kajutė.
Triaukštės lovos. Štai.
Trys čia.
Pamėginsiu miegoti vidurinėje,
tačiau išsirinkau vienintelę kajutę, kurioje nėra ventiliatoriaus.
Ir kuri yra prie... išmetimo.
Beprotybė, a?
Dieve mano. Skanumėlis.
Dieve mano. Tikrai labai skanu.
Šviežia žuvis.
- Taip, puiku. - Taip.
Dar žuvies?
- Aš toks laimingas. Labai skanu. - Tikrai?
Taip.
- Taip, skanu. Taip, tikrai. - Tikrai nuostabu.
Taip. Čarlis Burmanas.
- Yra. - Kad jau taip...
Kaip sekasi?
Labai gerai. Taip.
Truputį primena kalėjimą.
Galvojau, kad matyta.
Jaučiasi kalėjimo dvasia, tiesa?
Tikrai.
Eisiu į tualetą.
Gerai.
Triukšmingas, tačiau saugus.
Štai.
VAIZDO DIENORAŠTIS
Štai kaip veikia tualetas.
Turbūt jūros vanduo nuolat pumpuojamas į čia ir...
O dabar...
O dabar norėčiau atsisveikinti.
Žiūrėkite „Long Way Up“ kitą savaitę ir sužinokite, ar nusigavome iki uosto.
Labas rytas.
VAIZDO DIENORAŠTIS
Miegojau nelabai gerai.
Vis slidinėjau lovoje kaip koks... visą naktį.
Štai kokį vaizdą pamačiau šįryt.
Didžiulis beribis vandenynas.
Žinot, kai sėdi nedideliame laive, išplauki į jūrą ir nematai kranto,
pasijauti toks menkas.
Prireikia dienos ar dviejų, kol pripranti prie jūros.
- Labas rytas. - Labas rytas!
Mano rankose - kava,
ėjau koridoriumi ir mane sumėtė.
Štai šitaip.
Neišliejau nė lašelio.
Man labai patinka šis laivas.
Kasdien gauname šviežią maistą. Žinoma, dažniausiai žuvį.
Ji iš manęs juokiasi. Aš nenorėjau žuvies.
Žinau. Negaliu valgyti žuvies iš pat ryto.
- Tu nevalgysi? - Ne, nenoriu.
Muchas gracias.
Didžioji dalis įgulos narių visą gyvenimą praleido jūroje.
Ji - tarsi... gyvybės šaltinis.
PABLAS INŽINIERIUS
Taip jau nutinka, kad jei atsiduri čia,
taip įpranti, kad nebenori būti niekur kitur.
Man ji - ypatinga.
Dirbu jau nuo jaunystės.
CHUANAS ĮGULOS NARYS
Užaugome tarp žvejų.
Visi mūsų šeimos vaikai užaugo žvejodami.
Taigi, tai - mano profesija.
Sausio 16 d. man sukaks 85-eri.
Taip!
Tas laivas - puikus.
Jei tik mums pasako, kad kažkur verčiau nevyktume,
galiausiai pasirodo, kad ten - geriausia vieta.
Todėl ir vykstame į tas keliones. Dėl to. Todėl jos mums patinka.
Nes tik taip atsidursi laive su šiais žmonėmis, ir...
Neįtikėtina. Labai smagu.
Pažiūrėkit į krantą! Dieve, kaip myliu žemę.
Ši pakrantė - retai apgyvendinta,
tačiau yra vienas kitas miestelis,
todėl paprašėme, kad leistų mums pasižvalgyti.
Kaip gazelė.
Virėjai čia apsiperka, jie perka produktus kiekvienai kelionei.
Ar turiu kapišoną? Taip, turiu.
Tai - vadinamasis Čoko regionas,
ir jis tikrai yra vienas drėgniausių pasaulyje.
Miestelis, į kurį susiruošėme, vadinasi Nuki.
BAIJA SOLANAS - NUKI BUENAVENTŪRA
Nerealu, ką? Vidury...
Pakrantės bendruomenė.
Nemanau, kad čia yra kelių. Visi atplaukia.
- Ei, nori šitų? - Taip, paragaukim.
Pagrindinė gatvė.
NUKI KOLUMBIJA
Hola.
Jūsų parduotuvė - labai graži. Bueno, bueno.
Man patinka kaukolė su cigarete dantyse.
Žinot, kai grįšim į laivą... Ar turime...
Nėra rankšluosčių, tiesa?
Taip. Aš neturiu rankšluosčio, taip.
Gal reikėtų nusipirkti rankšluosčių.
Gracias. Ačiū, bičiuli.
NUKI ČOKO
- Hola. - Hola.
Man labai patinka. Gražu.
Kokios gražios sp... Čia viskas taip spalvota.
Čia yra visko. Visko.
AMARALDESAS ŪKININKAS
Jei įkiši į žemę plantano ūglį,
po šešių mėnesių jis jau duoda vaisių.
O vandenyje rasite daug žuvų.
- Gracias, señor. - Bueno.
Buvo labai smagu apsižvalgyti.
Daug draugiškų žmonių,
labai skiriasi nuo to, ką matėme.
Jautėmės tarsi Afrikos Karibuose. Suprantat?
Tik pažvelkit.
SATURIJUS VIETINIS
Kas čia? Naminė degtinė?
- Tai - alkoholis. - Kas čia?
Vičė.
- Vičė. - Alkoholis iš cukranendrių.
- Tikrai? Pauostykim. Pauostykim. - Pauostykit. Užuoskit.
Nematysit manęs visą savaitę.
Gera žinia ta, kad jis nieko nenugėrė. Bloga žinia...
Dievulėliau.
- Stiproka. Taip. - Stipru.
Džiaugiuosi, kad išlipome iš laivo.
Vertėjo apžiūrėti miestą, tiesa? Be abejonės.
Pasiruošę, bičiuliai?
„Harley-Davidson“ gavo detales, reikalingas mano motociklui,
tačiau greičiau jas gausime, jei jas nusiųs į Kostą Riką,
o ne Panamą.
Kai nuvyksime į Panamą...
Važiuosiu su savo motociklu sunkvežimyje, kad nugabenčiau jį į Kostą Riką.
Aišku.
Man smagu, kad galėsiu pasirūpinti savo motociklu,
o tu apžiūrėk Panamą už mus abu.
Taip, skamba neblogai.
Pasiilgsiu tavęs.
Aš tavęs irgi pasiilgsiu.
- Tačiau tai bus nuotykis. - Kas čia?
Užsisakėme lėktuvą „Antonov“,
kuris pirmiausia nuskraidins motociklus į Medeliną, o tuomet - į Panamą.
KOSTA RIKA - PANAMA - KOLUMBIJA BAIJA SOLANAS - MEDELINAS
O iš ten turėsiu nuvežti savo motociklą į Kostą Riką
paimti harlio detalių,
kurios, tikėkimės, pastatys mano motociklą ant ratų.
SAN CHOSĖ PASIENIO PUNKTAS
BAIJA SOLANAS KOLUMBIJA
5.00 val. ryto. Dar tik krauname. Labai tvanku ir karšta.
„Antonov“ - krovininis lėktuvas,
juo neleidžiama gabenti keleivių, tarptautiniu mastu, per sienas.
Taigi, jis gabens motociklus tiesiai į Panamą,
o aš stengsiuosi kuo greičiau nugabenti savo motociklą į Kostą Riką.
Taigi, pamėginsiu sužinoti, ar galiu likti „Antonov“ lėktuve,
nusileisti Medeline, atsisveikinti su jumis ir važiuoti toliau į Panamą.
- O gali taip nutikti? - Pažiūrėsim.
- Gerai. - Taip.
Ką gi!
- Kolumbija! - Kolumbija, mes atvykstam!
BAIJA SOLANO ORO UOSTAS KOLUMBIJA
- Viskas? - Ne.
Dieve mano. Sudužęs lėktuvas.
Mūsų lėktuvas turėjo būti čia,
tačiau kadangi mes dar neapmokėjome sąskaitos, jis dar nė nepakilo.
Taigi, bandome viską suorganizuoti.
Taip.
Motociklai dar nepakrauti.
Jie ten - saugūs. Juos stebi policininkas.
Viskas ten kraunama. Jau nemažai pakrauta...
BAIJA SOLANAS
...tad galime veikti, ką tik norime, kol atskris lėktuvas.
Reikia prastumti kelias valandas.
Žinau, žinau, tavęs laukia
Kitas žmogus
Bet šią naktį Tu esi mano
Šiąnakt esi mano
Kaip miela.
Taigi, prastūmėme dvi minutes, iki išvykimo teliko valanda ir 58 minutės.
Laimei, netoli - paplūdimys.
VALJĖ KOLUMBIJA
Kaip smagu būti šiose atokiose Kolumbijos vietose.
Tikrai noriu čia sugrįžti.
Yra žinių iš mūsų Antonovo? Jis jau pakilo?
Ne, tuoj paklausiu.
O jis neturėjo čia būti...
- prieš dvi valandas? - Prieš tris valandas.
Lėktuvas jau nusileido, tad galim judėt.
Taip, gerai, rampa yra.
Mes sau ilsimės, geriame alų paplūdimyje ir kvailiojame.
O už minutės sužinom, kad lėktuvas jau čia.
Tad galėjome atvažiuoti ir anksčiau, bet nesvarbu.
Nieko nepadarysi.
Taip.
Vis dar nežinau, ar man leis skristi visą kelią.
- Verčiau paskubėkime. - O galima?
Galima.
Jis turi gauti patvirtinimą iš Bogotos. Kuo greičiau išvyksime, tuo geriau.
Man labai patinka šis lėktuvas.
Kokybiškos sovietinės inžinerijos pavyzdys.
Metam bombas.
Rusijos pasididžiavimas.
Įdomu, jog jiems neleidžiama skraidyti Europos ar Amerikos oro erdvėje.
Tad istorija kaip ir aiški, tiesa?
Čia - jums, nes jūs keliausite vienas su trimis motociklais,
atskirai.
Taigi, kai atskrisime, manau, jūs likite su jais.
MARIJA GABRIELA VIETOS PRODIUSERĖ
Reikės praeiti muitinę ir panašiai.
O ši liemenė padės jums nepasimesti.
Man neteks eiti su jais dokumentų patikrai,
tad vos tik dokumentai bus sutvarkyti,
dar tą patį vakarą išvyksime į Panamą.
MEDELINO ORO UOSTAS KOLUMBIJA
Liaukis.
Greitai susakysiu planą. Aš lieku čia...
- Taip, galiu... Taip. - Su vyrukais.
Palauksime, kol muitinė baigs viską tikrinti.
Jūsų reikės tik dokumentų patikrinimui.
- Gerai. - Eime, Evanai.
Turime 40 minučių, per kurias reikia praeiti muitinę.
Viską sudės į autobusą.
O kaip bus su motociklais?
Ar jiems reikia praeiti muitinės patikrą?
Taip, žinoma.
Visus tris turime iškrauti ir vėl pakrauti atgal į lėktuvą?
Čia rytoj.
Rytoj?
Tai neišskrisime dabar?
Gerai. Leiskit man su jais pakalbėti.
Panašu, jog šįvakar niekur neišskrisiu.
Liūdnuva.
- Buvai nusiteikęs skristi. - Tai va.
Mintyse jau atsisveikinai su mumis.
Žinau. Tikrai atsisveikinau. Dabar kaip gėda.
MEDELINAS KOLUMBIJA
Ką gi, esu vienui vienas. Tout seul.
VAIZDO DIENORAŠTIS
Pirmą dieną atsikėliau viešbutyje šalia oro uosto,
kur vakar vakare tvarkėme motociklų dokumentus,
po to, kai man neleido skristi
į Panamą.
Tad vakar atsisveikinau su kitais,
gana keista būti...
vienam.
Šiandien turėčiau išskristi į Panamą,
o iš ten važiuoti į Kostą Riką,
kur San Chosė mieste manęs laukia „Harley“ detalės.
SAN CHOSĖ - PANAMA - MEDELINAS
Šiąnakt Čarlis su komanda komerciniu reisu pasieks Panamą
ir atvairuos savo motociklą iki Kosta Rikos, kol taisys manąjį.
KOSTA RIKA - PANAMA - PASIENIO PUNKTAS
MEDELINO ORO UOSTAS KOLUMBIJA
Taip, tikėtina, kad šįvakar būsite netoli Kosta Rikos sienos.
- Taip. - Taip.
Jei viskas klostysis... Na, nežinau.
Žinoma, tokie dalykai visad užtrunka ilgiau, nei tikimės.
Kaip ir vakar, galvojome, kad...
Galvojome, kad man pavyks išskristi 18.30 val., bet...
Taip.
Ei, Evanai.
- Krovininis lėktuvas, tiesa? - Ne ten, taip.
Štai.
Motociklai jau čia.
Atvyko pilotai.
Lėktuvo įgula irgi čia.
Tereikia, kad motociklus patikrintų Narkotikų skyriaus pareigūnai,
ir lėksime į Panamą.
Šuo dirba savo darbą.
Nuostabu, kaip jis apuosto kiekvieną motociklo lopinėlį,
kiša nosį į ratus ir variklius.
Visur, kur tik gali.
Ir visai nenorėjo pažaisti su Klaudijaus besijuokiančia lama.
Manau, kad policininkas, narkotikų pareigūnas
džiaugiasi, kad motocikluose ir krepšiuose narkotikų nėra,
tad jie juos apvyniojo plėvele.
Dabar eisiu į oro uostą, kad patikrintų mano dokumentus.
Vienintelis būdas legaliai kirsti sieną su krovininiu lėktuvu -
tapti įgulos nariu.
EVANAS MAKGREGORAS
Ką tik gavau savo pažymėjimą,
tad dabar esu teisėtas šio skrydžio įgulos narys.
„Antonov“ lėktuve.
Oficialu - esu įgulos narys.
Įgulos narys. Krovinio prižiūrėtojas.
Gracias.
Varikliai užvesti, netrukus kilsim.
Nekantrauju nugabenti savo motociklą į San Chosė ir vėl leistis į kelią,
bet nepamatysiu dalies Kolumbijos ir Panamos.
Sėkmės, Evanai.
Prieš išvykdamas iš Kolumbijos
noriu apsižvalgyti Medeline.
Taigi, kur traukiam?
Važiuojame į Comuna 13 - rajoną,
kuris devintajame dešimtmetyje buvo tikrai pavojingas.
Tai - tarsi pavyzdys, kaip „narkotikų kultūra“ pasikeitė...
- į gerąją pusę. - Taip.
Ir kaip investicijos į viešą infrastruktūrą...
MEDELINAS
...pakeitė žmonių mąstymą
tame rajone bei kitur.
Man sakė, kad vykti į 13-ą rajoną buvo labai nerekomenduojama,
kai valdžią savo rankose turėjo tokie žmonės kaip Pablas Eskobaras.
2002 m. pabaigoje policija panaudojo tankus ir išvalė šį rajoną,
ir karai ten pagaliau baigėsi.
Ir aš taip moku.
Dabar tai tapo turistų traukos centru -
žmonės nori pamatyti sienų tapybą, meno kūrinius ir vilties simbolius.
Matote vieną svarbiausių grafičių šiame rajone.
Jis atspindi esminį momentą...
JESGRAFAS MENININKAS
...komunoje - operaciją „Orionas“.
Tai buvo viena didžiausių karinių operacijų čia, Medeline,
ypač čia, šiame rajone, ir tose gatvėse, kurias ką tik aplankėte.
Oho, nuostabu.
Kalvos čia tokios stačios, jog, siekiant padėti šiam rajonui,
buvo įrengti eskalatoriai, kad vietiniai žmonės galėtų lengviau pasiekti namus.
Tokie elektriniai laiptai
yra unikalūs, kitur pasaulyje tokių nerasite.
Neturtinguose rajonuose.
Tai turistai atvažiuoja jų apžiūrėti.
Taip.
ARNALDAS GIDAS
Ir tai, spėju, padėjo pakeisti bendruomenę,
nes pritraukė pinigų.
- Taip. Būtent. - Nieko sau.
Beje, Bilas Klintonas čia lankėsi savo vizito Kolumbijoje metu.
Vienintelis Amerikos prezidentas, kuris tą padarė.
Miestas, kuris kažkada buvo pavojingiausiu miestu visame pasaulyje,
mums, kolumbiečiams, yra tikras pavyzdys.
Nuoširdžiai tikiu...
PAREMKITE MENĄ
...kad investicijos į meną ir kultūrą gali pakeisti visą visuomenę.
Tai - įrodymas.
PANAMOS ORO UOSTAS PANAMA
Centrinė Amerika pasitinka gana šlapiai.
Motociklai nuvažiuos šia rampa ant padėklų,
o tada su tais padėklais keliaus į muitinę.
Nežinojau šito.
Labai šlapia, velniškai karšta ir tvanku.
Štai ir nuvažiuoja tavo motociklas, Čarli. Dabar jau viskas.
Padariau, ką galėjau.
Čarli?
Man viskas gerai. Ką tik praėjau.
Teko praeiti dokumentų patikrą, bet turėjau gauti...
Turėjau gauti oficialų pažymėjimą, kad esu įgulos narys.
Taigi, gavau savo ženklelį.
Taip, viskas gerai. Visi motociklai - sveiki.
Noriu kuo greičiau nugabenti jį ten,
kad pataisytų.
Nukeliavau 800 km, kad pasiekčiau „Harley“ inžinierius,
kurie, tikėkimės, sutvarkys šį motociklą.
PANAMOS MIESTAS PANAMA
Šiandien Evanas traukia į Kostą Riką,
o aš atvykau į Panamos miestą.
Pasiėmiau savo motociklą ir ketinu apžiūrėti miestą.
Ypač kanalą, kuriuo jis ir garsėja.
Nieko sau.
Koks didžiulis.
Tikrai labai, labai didelis.
Šis kanalas sutrumpina laivams kelią
tarp Ramiojo ir Atlanto vandenynų.
PANAMA GATUNO ŠLIUZAS - MIRAFLORESO ŠLIUZAS
KARIBŲ JŪRA RAMUSIS VANDENYNAS
Aš priblokštas.
Kai užlipome ant tilto, kai pamatai tą vietą,
nurauna stogą.
ILJA ESPINA DE MAROTA PANAMOS KANALAS
Taip, nuostabu.
Kiek laivų gali pro jį praplaukti?
Šliuzai buvo suprojektuoti taip, kad praleistų iki 14-os laivų per dieną.
Bet kiek tai kainuoja?
Toks konteinervežis, pilnai pakrautas - 1,2 mln. dol.
- Už konteinervežį. - 1,2 mln. į vieną pusę?
- Taip. Į vieną pusę. - Į vieną pusę.
Panama iš to uždirba labai daug pinigų,
ir tie nauji šliuzai buvo įrengti siekiant padidinti apimtis,
jie pradėjo veikti 2016 m. ir kainavo 5,5 mlrd. dol.
Iš esmės, nuo pat pradžių tai buvo jūsų kūdikis.
Buvau viena iš keturių žmonių, kurie vadovavo tam projektui,
o 2012 m. buvau vyriausioji statybų inžinierė.
Taigi, buvo puiku.
Taip paskatinate moteris, ateinančias į šį verslą?
Buvo žmonių, kurie abejojo mano paskyrimu,
ir aš nusipirkau rožinį šalmą.
Ir jis tapo labai įžymus.
Neturėjau tokio tikslo. Tenorėjau pasakyti tiems žmonėms:
„Ei, esu moteris. Galiu tą padaryti.“
Dabar vyksta didelis judėjimas,
kuris skatina moteris kilti karjeros laiptais.
Daug tyrimų įrodė,
jog jei valdyboje yra įvairių žmonių, industrija klesti.
Kas čia vyksta?
Tai reiškia, jog vartai tuoj atsidarys,
ir laivas įplauks į kitą grandį.
Matote, dabar vandens lygis - vienodas? Ir ten, ir ten.
Nieko sau!
- Dieve mano, koks jis didelis! - Taip!
Tokiu pat principu dirbo ir pirmieji šliuzai.
Nieko sau.
„Disney“!
Labas. Sveikas, mažyli.
Iš kur jūs?
- Londono. - Iš Londono?
Nieko sau. Aišku.
Dar kartą keliaujate aplink pasaulį?
Taip. Mes filmuojame „Long Way Up“.
Taip, važiuojame elektriniais motociklais.
- Galite patikėti? - Nuostabu.
Tik įkrauname.
Kokia nuostabi vieta ir kokia motyvuojanti moteris.
Tačiau dar nebaigėme apžiūrėti kanalo.
Šitą padaryti norėjau jau kurį laiką.
Taigi, mano tėvas čia sukūrė filmą „Siuvėjas iš Panamos“.
Jame vaidino Pyrsas Brosnanas ir Džeimė Ly Kertis.
Vienoje filmo scenoje...
Jis plaukioja vandenyje, o fone praplaukia didžiulis tanklaivis.
Aš jam pasakiau, jog susiruošiau į Panamą.
O jis sako: „Tuomet tau teks atkurti tą kadrą.“
Taigi, atvykome čia, ir, žiūrėkit...
Kas ten, man už nugaros?
Suprantat? Tik... nežinau.
Milžiniškas, tiesa?
Nepanikuok, Čarli.
Skiriu tau, tėti.
Ačiū, kad buvai mano tėvas
ir paskatinai ieškoti nuotykių bei keliauti.
Paveldėjau tai iš tavęs, tėti.
Gerai.
Dieve mano!
Šito nesitikėjau!
PUNTARENASAS KOSTA RIKA
Įdomu, kaip Čarliui sekasi Panamoje.
Žinau, kad jis nuvyko ten, kur jo tėtis kūrė filmą.
O manęs laukia mano mažas nuotykis Kosta Rikoje,
aš irgi galvoju apie savo šeimą.
Tu taip toli nuo manęs
Taip toli, jog nematau tavęs
Nekantrauju nuvykti į San Chosė.
Ne tik tam, kad pataisytų mano motociklą - ten pamatysiu savo dukrą Džemianą.
Kartais pasakoju šią istoriją,
nes tai - puikus pavyzdys sprendimo, kuris pakeitė mano gyvenimą.
Ir ne tik mano, bet ir Džemianos,
mano šeimos gyvenimą, jos sesers ir jos mamos gyvenimą.
„LONG WAY ROUND“ MONGOLIJA 2004 M.
Kai buvome Mongolijoje, turėjome ten praleisti savaitę.
Keturias, penkias dienas.
Labai pavargome, nes buvo šlapia, daug purvo,
per dieną nuvažiuodavome vos 30 km...
Nors tuo pačiu metu
grožėjomės gražiais Mongolijos vaizdais
bei nuošaliu gyvenimu,
kaip žmonės ten gyvena,
tai, jog sunkiai yrėmės į priekį, mus labai vargino,
o mes turėjome pasiekti Ulan Batorą už 1 600 km,
tad rodės, jog mums niekaip nepavyks.
Mus apėmė ta momentinė neviltis,
kai nebematai, kas svarbu.
Išsiėmėme žemėlapius, žiūrėjome į juos
ir ieškojome... Ir aš pasakiau.
Pasakiau: „Čarli, jei pasuksime į kairę, po dienos jau būsime Rusijoje
ir galėsime važiuoti keliu.“
Svarstėme, sukti į kairę ar važiuoti tiesiai.
Ir, pamenu, jog paskambinau Deividui...
POKALBIS PALYDOVINIU TELEFONU SU KOMANDA
...paprašiau, kad jį pakviestų, ir pasakiau: „Klausyk, galvojame,
jog verta išvykti iš Mongolijos.“ Būtume nepamatę Ulan Batoro.
Deividas iškart sureagavo.
Būtų gaila jos neapžiūrėti, tuo ji ir įdomi.
Nes tai - gyvenimo kelionė, tad...
Daugiau neturiu ką pasakyti.
Ir kai jis kalbėjo su manimi, iškart supratau, kad jis - teisus.
Įsivaizduokime, kad tai - kova,
ir tiesiog kovokime toliau.
Mes tęsėme kelionę, pasiekėme Ulan Batorą.
VALSTYBINĖ PRIEGLAUDA GATVĖJE GYVENANTIEMS VAIKAMS, ULAN BATORAS
Mudu su Čarliu nuvykome į prieglaudą, skirtą gatvėje gyvenantiems vaikams.
Mus tai labai paveikė.
Mane šokiravo tai,
kad šie vaikai - labai maži.
Ten buvo dvejų metų mergytės.
Ši mažylė, kuri buvo rasta prieš dvi savaites...
DŽEMIANA 3-EJŲ METŲ
...bendrauja tik su ta mergaite.
Jos, regis, surado bendrą kalbą.
Išvykome tą dieną,
ir aš negalėjau liautis galvojęs apie tą mažą mergaitę.
Užtrukome beveik dvejus metus, tačiau galiausiai įsivaikinome Džemianą.
Taigi, tai - vienas iš sprendimų gyvenime, kai galvoji...
Galiu pažvelgti atgal ir pasakyti:
„Tai būtų...
tai būtų pakeitę viską, jei būtume tą padarę.“
Jei būtume pasukę į kairę, nebūčiau su ja susitikęs, suprantat.
Taigi, nuostabu.
Atleiskit.
Tai - svarbi akimirka. Keista, svarbi akimirka.
SAN CHOSĖ KOSTA RIKA
Praleidęs kelis mėnesius kelyje, po kelių dienų pamatysiu Džemianą,
jei tik laiku pataisys mano motociklą.
Siuntinys!
- Kaip sekasi? - Malonu jus matyti.
- Čia - Keilė. - Sveika, Keile. Kaip sekasi?
Malonu susipažinti.
Reičel ir Keilė atvyko iš „Harley-Dvidson“ Milvokyje,
kad sutvarkytų motociklą.
Taigi, papasakokite, kas bus.
Taigi, nuimsime rėmą, nuimsime galinį tiltą...
KEILĖ „HARLEY-DAVIDSON“
...ir atskirsime nuo EVPT.
Taip.
Po galais.
Moku važiuoti vienaračiu.
REIČEL „HARLEY-DAVIDSON“
Nelabai toli, tačiau galiu važiuoti vienaračiu.
Siaubingai baisu.
Dieve mano.
Rodos, stebėjau chirurginę operaciją, ir man patiko.
Įspūdinga, kaip viskas išsiardo.
Buvo įdomu stebėti, kaip jie išardė motociklą,
o dabar dirbsime visą naktį,
kad vėl viską sudėtume,
ir, tikėkimės, rytoj bus galima juo išriedėti.
ČIKIRIS PANAMA
Kol Evanas taiso motociklą,
man papasakojo apie tą nepaprastą vyruką.
Pačanga, taip. Pačanga, Pačanga.
Susipažinkite su Pačanga.
PAČANGA VIETINIS
Jam 85-eri, bet jis tebevažinėja motociklais.
- Nieko sau. - Taip.
Nieko sau! Jūs čia turit įdomių dalykų.
Pamenu, jaunystėje turėjau tokių plakatų.
- Taip, ne? - Taip.
Kada susidomėjote „Harley-Davidson“?
Kai buvau 14-os, turėjau dėdę.
Jis turėjo automobilių parduotuvę.
Ir turėjo harlį, vieną pirmųjų 1940-ųjų harlių.
Jis išmokė mane nuvažiuoti iki prieplaukos.
Ir nuo tos dienos aš tapau apsėstas „Harley-Davidson“. Taip.
- Nieko sau! - Taip.
Gražu.
Štai. Pažiūrėkim, ar užsives.
- Paklausykit. Paklausykit, nagi. - Gerai.
Man labai patinka. Labai patinka.
Tikiuosi, aš irgi tą darysiu, kai man bus 85-eri.
Motociklas buvo taisomas visą naktį.
Gerai. Vėl laukia kelias.
Tas motociklas - tikrai pasakiškas.
- Ką gi, bičiuli! - Kaip sekasi, bičiuli?
Tik pažiūrėk. Pažvelk į motociklą.
Kaip laikotės, bičiuliai?
Gera tave matyti.
Nueik aplink... Jis - už to pastato.
Mano motociklo neįmanoma nepastebėti.
Taip. Štai.
Dar vienas nuotykis nuotykių virtinėje.
- Ei! - Po velnių.
Ką gi, bičiuli. Kaip sekasi?
Kaip tavęs pasiilgau.
Turėsiu kažkaip atsiriboti nuo tėviško rūpesčio -
leisiu jai pabendrauti su komanda, leisiu...
VAIZDO DIENORAŠTIS
Padėti daktarei Karen arba padėti Džimiui ar dar kam nors.
Pamėginsiu nepersistengti su tėviška globa.
Leisiu jai...
būti suaugusia ir viskas...
Labai gera vėl sėdėti ant motociklo,
labai nekantrauju pamatyti Džemianą.
Išvertė Akvilė Katilienė